**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

27. januára 2012

**Návrh**

**na schválenie Dodatku č. 1 k RECOM SK-AT partnerskej dohode medzi Lead partnerom a projektovými partnermi v rámci Programu cezhraničnej spolupráce Slovenská republika – Rakúsko 2007 – 2013.**

Materiál predkladá: Materiál obsahuje:

JUDr. Ivo Nesrovnal, 1. Návrh uznesenia

podpredseda Bratislavského 2. Dôvodovú správu

samosprávneho kraja 3. Popis projektu

4. Dodatok č.1 k Partnerskej dohode

5. Príloha č. 1

6. Stanoviská komisií

Zodpovedná:

Mgr. Barbora Lukáčová

riaditeľka Odboru stratégia, územného rozvoja

a riadenia projektov

Spracovateľ:

Ing. Michal Beniač

vedúci oddelenia riadenia projektov

Ing. Jana Jurkovičová

referent oddelenia riadenia projektov

JUDr. Matúš Šaray

vedúci právneho oddelenia

Bratislava

Január 2012

Návrh uznesenia

**UZNESENIE č. ........... / 2012**

zo dňa  27.01.2012

Zastupiteľstvo Bratislavského samosprávneho kraja po prerokovaní materiálu

**A. schvaľuje**

Dodatok č. 1 k RECOM SK-AT partnerskej dohode medzi Lead partnerom a projektovými partnermi v rámci Programu cezhraničnej spolupráce Slovenská republika – Rakúsko 2007 – 2013.

**B. ukladá**

riaditeľovi Úradu Bratislavského samosprávneho kraja

zabezpečiť podpis Dodatoku č. 1 k RECOM SK-AT partnerskej dohode medzi Lead partnerom a projektovými partnermi v rámci Programu cezhraničnej spolupráce Slovenská republika – Rakúsko 2007 – 2013 štatutárnym zástupcom Bratislavského samosprávneho kraja, Ing. Pavlom Frešom.

T: 01.03.2012

**D ô v o d o v á s p r á v a**

Bratislavský samosprávny kraj je jedným z partnerov projektu RECOM SKAT, ktorý sa implementuje od 1.1.2008 – 31.12.2014 v rámci Programu cezhraničnej spolupráce Slovenská republika – Rakúsko 2007- 2013. Ďalšími projektovými partnermi projektu RECOM SKAT sú Dolné Rakúsko, Burgenland, mesto Viedeň, Trnavský samosprávny kraj a Mesto Bratislava. Projekt RECOM je kooperačný projekt medzi organizáciami regionálneho rozvoja s dlhoročnými skúsenosťami v oblasti cezhraničnej spolupráce. Hlavným cieľom projektu RECOM SKAT je zvýšenie akceptovanosti cezhraničných aktivít, podpora ochoty spolupráce a zintenzívnenie kooperácie medzi regiónmi na oboch stranách hranice. RECOM napomáha úspešnej realizácii rôznorodých nápadov, iniciatív a projektov medzi regiónmi a s regiónmi. Okrem toho vytvára RECOM platformu pre cezhraničnú výmenu skúseností a regionálny kooperačný manažment.

**Aktivity pracovného balíka realizovaného v rámci projektu RECOM SKAT**

Projektoví partneri sa v roku 2011 dohodli zrealizovať v rámci projektu RECOM SK-AT pracovný balík (WP2) s názvom **„Analýza sietí a potenciálu“**, ktorý sa bude realizovať na projektovom oprávnenom území. Na základe výsledkov analýzy sietí a potenciálu sa vypracovávajú návrhy s cieľom krátkodobého a strednodobého doplnenia a optimalizácie existujúcich sieťových štruktúr. V rámci RECOM-SKAT by sa tieto odporúčania mali premietnuť do ďalšej práce sietí.

**A. ANALÝZA SIETÍ**

Analýza sietí sa opiera o kvantitatívne a kvalitatívne ukazovatele. Kvantitatívne údaje pochádzajú z analýzy všetkých cezhraničných projektov realizovaných v tomto priestore.

V analýze sietí by sa mali objaviť aj interné a externé regionálne vzťahy, ktoré vznikajú a existujú v rámci ťažiskových tém a jednotlivých projektov. Analýza sietí má zviditeľniť cezhraničné siete týkajúce sa dôležitých tém.

**Analýza sietí má dve hlavné úlohy:**

* zber údajov a zhodnotenie siete ("kto s kým a na akých témach intenzívne spolupracuje");
* odhad budúceho potenciálu / budúcich tém ("ako sa musí sieť zmeniť, aby sa v nej mohol tento potenciál realizovať").

Výsledky analýzy sietí sú:

1. Správa o analýze siete, vysvetlenie metodiky, interpretácia výsledkov a zodpovedanie nasledovných otázok:

o Kde sú akí aktéri a na akých témach spolupracujú?

o Aká je dôležitosť jednotlivých "uzlov" v celkovej sieti – centrálnosť aktérov?

o Aký je stupeň a intenzita prepojenia?

o Ako sa prezentuje kvalita a stálosť siete (alebo jej častí)?

o Čo prináša sieť regiónom a regionálnemu rozvoju?

o Ktoré siete fungujú dobre a prečo?

2. Cezhraničné mapy aktérov s geograficky správnym umiestnením jednotlivých partnerov siete a ich vzťahy v rámci rôznych tém. Interpretačná správa uvádza odporúčania pre následné aktivity.

3. Kooperačná príručka – ako správne manažovať siete? Z nej možno vyvodiť napríklad nasledujúce aktivity:

o rozvoj kompetencií a expertíza,

o systematické využívanie doteraz skrytej expertízy,

o využitie vedomostí doteraz len slabo prepojených aktérov,

o podpora cezhraničného transferu vedomostí.

**B. ANALÝZA POTENCIÁLU**

Na základe znázornenia geografických a socioekonomických štruktúr v stredoeurópskom regióne a výsledkov analýzy sietí sa vypracuje a upresní vlastný potenciál skúmaného priestoru.

**Analýza potenciálu má 3 hlavné ciele:**

* identifikácia kľúčových faktorov relevantných pre integrovaný regionálny rozvoj (silné a slabé stránky);
* možnosti a riziká regionálneho rozvoja celého regiónu a jeho častí, ktoré treba pri spolupráci využiť, príp. sa im treba vyhnúť
* definícia potenciálov prehĺbenej spolupráce (ťažiskové témy, na ktoré sa treba viac zamerať, pretože z nich vyplýva najmä pri intenzívnej spolupráci rozvojový potenciál)

Analýza potenciálu využíva z veľkej časti existujúce prieskumy a posudky (napr. posudok o programovaní bilaterálnych programov ETS, programové dokumenty, atď.).

**Tematické oblasti – údaje**

* demografický vývoj obyvateľstva a veková štruktúra
* rozvoj a štruktúra hospodárstva
* úroveň hospodárstva podľa BRP/EW, štruktúra hospodásrstva
* pracujúci vo všetkých hospodárstkach sektoroch
* trh práce, zamestnanie, nezamestnanosť, úroveň kvalifikácie, ponuky pracovných miest
* infraštruktúra a doprava, cestná sieť, verejná doprava, lodná doprava
* dopravné osi
* vzdelávanie a kvalifikácia, ponuka vzdelávania po povinnej školskej dochádzke, univerzity
* odborné vysoké školy
* výskum a vývoj, technológie a inovácie, výskumné inštitúcie a technologické zariadenia, infraštruktúra
* sídelná štruktúra, priestorové usporiadanie, štruktúra lokalít na bývanie a podnikanie (regionálne významné lokality), potenciál lokality pre rozvoj podnikania
* sociálne veci a zdravotníctvo, štruktúra sociálnych zariadení, zdravotnícke a opatrovateľské zariadenia
* mäkké faktory lokality, kultúrna ponuka, rekreačné možnosti
* životné prostredie a ekológia

**Dodatok č. 1 k  RECOM SK-AT partnerskej dohode medzi Lead partnerom a projektovými partnermi v rámci Programu cezhraničnej spolupráce Slovenská republika – Rakúsko 2007 – 2013**

Predmetom tohto dodatku je postup pri obstarávaní a spoločnom financovaní pracovného balíka 2 – Analýza sietí a potenciálu. Na realizáciu aktivít pracovného balíka je potrebné, aby štatutári všetkých partnerských inštitúcií podpísali Dodatok č. 1 k RECOM SK-AT partnerskej dohode, ktorý definuje úlohy projektových partnerov a spôsob úhrady pracovného balíka (WP2) s názvom: Analýza sietí a potenciálu.

Podľa Dodatok č. 1 k RECOM SK-AT partnerskej dohode projektu RECOM SK-AT sa Bratislavský samosprávny kraj zaväzuje finančne sa spolupodieľať na realizácií pracovného balíka s názvom Analýza sietí a potenciálu v pomere 25,55% celkových nákladov avšak do maximálnej výšky 35 000€ s DPH. Predmetné finančné zdroje sú vyčlenené v rámci projektu RECOM SKAT (OŠ 943) v rozpočte Bratislavského samosprávneho kraja.

Dodatok č. 1 k RECOM SK-AT partnerskej dohode sa bude podpisovať v nemeckom jazyku a slovenský preklad bude tvoriť prílohu č. 1 k dodatku. V prípade rozporu je záväzná nemecká verzia Dodatku č. 1 k Partnerskej dohody projektu RECOM SKAT.

Dodatok č. 1 k RECOM SK-AT partnerskej dohode bol predložený na pripomienkovanie na právne oddelenie Úradu Bratislavského samosprávneho kraja, ktoré nemá k predkladanému dodatku žiadne pripomienky.

**Popis projektu**

**Názov projektu:**

Regional Cooperation Management SK-AT (RECOM SK-AT)

**Trvanie projektu:**

1. Január 2008 do 31. December 2014

**Zdroj podpory**:

Európsky fond regionálneho rozvoja (ERDF), Program cezhraničnej spolupráce Slovenská republika – Rakúsko 2007 – 2013

**Východiská projektu:**

V rámci projektu RECOM SK-AT by sa mala vybudovať medziregionálne prepojená platforma s cieľom podporiť regionálnych/lokálnych aktérov pri uskutočňovaní ich zámerov.V tejto súvislosti sa budú medzi jednotlivými iniciatívami a aktérmi zo zúčastnených regiónov vytvárať tematické siete a to bude prinášať do regiónov nové impulzy. Na zosúladenie regionálnych rozvojových stratégií na lokálnej a regionálnej úrovni bude zriadený bilaterálny poradný zbor. Tým budú zabezpečené aj synergie s inými programami a projektmi.

**Ciele projektu**

* (ďalší) nárast akceptovania cezhraničných aktivít cestou podpory povedomia spolupráce v hraničných regiónoch
* Príspevok k optimálnemu plneniu bilaterálnej spolupráce v prihraničných regiónoch
* Príspevok k zabezpečeniu kvality koordinovaného a udržateľného cezhraničného regionálneho rozvoja

**Partneri:**

* **Lead Partner:** Regionálny manažment Dolné Rakúsko ([www.euregio-weinviertel.org](http://www.euregio-weinviertel.org/))
* **Partner 1:** Samosprávny kraj Trnava ([www.trnava-vuc.sk](http://www.trnava-vuc.sk))
* **Partner 2:** Samosprávny kraj Bratislava ([www.bratislavskykraj.sk](http://www.bratislavskykraj.sk))
* **Partner 3:** Regionálny manažment Burgenland ([www.rmb.co.at](http://www.rmb.co.at))
* **Partner 4:** Magistrát mesta Viedeň ([www.wien.gv.at](http://www.wien.gv.at))
* **Partner 5 (strategický partner):** mesto Bratislava ([www.bratislava.sk](http://www.bratislava.sk))

**Siete:**

* Lokalita a konkurencieschopnosť (LP)
* Inovácia a technológia (PP1)
* Cestovný ruch a využitie voľného času (PP2)
* Mobilita a životné prostredie (PP3)
* Trh práce vrátane vzdelania a kvalifikácie (PP4)

**Relevantné cieľové skupiny:**

Kľúčoví aktéri ako komunálni zabezpečovatelia projektov, regionálne projektové iniciatívy, podniky, zariadenia výskumu a rozvoja, politici a političky, záujmové združenia, sociálni partneri, občania.

**Dopad a spoločné využívanie výstupov:**

Očakávame zlepšenie inštitucionálnej spolupráce medzi partnerskými organizáciami projektu RECOM, ale intenzívnejšie aj medzi partnermi projektov, ktoré boli rozvinuté a sprevádzané partnerskými organizáciami projektu RECOM. Intenzívnou spoluprácou medzi kľúčovými aktérmi bude zosilnená aj cezhraničná výmena informácií a vedomostí. Občania budú takto vedení k myšlienke cezhraničného spolunažívania.